b'\n_START_ARTICLE_\nBernie Sanders\n_START_SECTION_\nBakgrunn\n_START_PARAGRAPH_\nBroren Larry Sanders (f\xc3\xb8dt 1935) bor i Oxford og stilte i 2016 til valg for Green Party of England and Wales. Han fikk 1363 stemmer i valgkretsen Witney (David Camerons valgkrets).\n_START_SECTION_\nPresidentkampanjen\n_START_PARAGRAPH_\nSanders kunngjorde den 26. mai 2015 at han ville stille som presidentkandidat i Det demokratiske parti. Han hadde tidligere vurdert \xc3\xa5 stille som en tredjepart, men sa i intervju at han valgte \xc3\xa5 stille i det demokratiske parti av frykt for \xc3\xa5 havne i en vippeposisjon hvor han endte opp med \xc3\xa5 gi makt til Republikanerne.\n_START_SECTION_\nKampanjefinansiering\n_START_PARAGRAPH_\nI motsetning til de fleste andre kandidater var ikke Sanders finansiert gjennom en Super PAC, det vil si som oftest pengesterke organisasjoner som driver valgkamp p\xc3\xa5 vegne av enkeltkandidater, men i prinsippet skal v\xc3\xa6re uavhengig av dem. I stedet var han finansiert av over \xc3\xa9n million enkeltdonasjoner fra privatpersoner p\xc3\xa5 rundt 30 dollar pr person, i tillegg til en rekke mindre bidrag fra fagforeninger. De f\xc3\xb8rste to m\xc3\xa5nedene etter at han annonserte sitt kandidatur alene, hadde han mottatt 400\xc2\xa0000 donasjoner fra 250\xc2\xa0000 enkeltindivider._NEWLINE_Sanders \xc3\xb8nsker \xc3\xa5 f\xc3\xa5 omgjort h\xc3\xb8yesterettsavgj\xc3\xb8relsen omtalt som Citizens United, som if\xc3\xb8lge han lar de rikeste i landet kj\xc3\xb8pe politikerne i Det hvite hus, i senatet, guvern\xc3\xb8rer og jurister. I den demokratiske kandidatdebatten p\xc3\xa5 CBS poengterte han overfor Clinton at de som betaler kampanjen hennes store pengesummer, sannsynligvis vet at de f\xc3\xa5r igjen for pengene de investerer._NEWLINE_Blant punktene p\xc3\xa5 hans politiske program er offentlig finansiering av valget.'